ΚΑΝΟΝΙΣΜΟΣ (ΕΟΚ) αριθ. 2648/93 ΤΗΣ ΕΠΙΤΡΟΠΗΣ της 28ης Σεπτεμβρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 2187/93 του Συμβουλίου για την προσφορά αποζημίωσης σε ορισμένους παραγωγούς γάλακτος ή γαλακτοκομικών προϊόντων, οι οποίοι εμποδίστηκαν προσωρινά να ασκήσουν τη δραστηριότητά τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2187/93 του Συμβουλίου της 22ας Ιουλίου 1993 για την προσφορά αποζημίωσης σε ορισμένους παραγωγούς γάλακτος ή γαλακτοκομικών προϊόντων, οι οποίοι εμποδίστηκαν προσωρινά να ασκήσουν τη δραστηριότητά τους (1), και ιδίως το άρθρο 15,

Εκτιμώντας:

ότι, δυνάμει του άρθρου 15 του κανονισμού (ΕΟΚ) αριθ. 2187/93, η Επιτροπή είναι αρμόδια να θεσπίσει τους λεπτομερείς κανόνες για την εφαρμογή του και ιδίως τις διατάξεις σχετικά με την πληρωμή των αμοιβών των δικηγόρων που προσέλαβαν οι εν λόγω παραγωγοί-

ότι οι λόγοι που οδήγησαν το Συμβούλιο να προσφέρει στους παραγωγούς μία κατ' αποκοπή αποζημίωση ισχύουν επίσης για την απόδοση των δαπανών στις οποίες υποβλήθηκαν για την πληρωμή των δικηγόρων που προσέλαβαν οι παραγωγοί οι οποίοι προέβησαν σε διαβήματα πριν από τις 5 Αυγούστου 1992, εξ ονόματος τους και για λογαριασμό τους, ενώπιον των κοινοτικών οργάνων-

ότι, επιπλέον για την πλειοψηφία των αιτήσεων, ένας και μόνον δικηγόρος που προσέλαβαν οι παραγωγοί αντιπροσώπευσε δεκάδες και ενίοτε εκαντοντάδες παραγωγών- ότι, συνεπώς, κρίνεται σκόπιμο η αμοιβή να είναι κατ' αποκοπή-

ότι, χωρίς να της επιδικαστούν οι δαπάνες του Ευρωπαϊκού Δικαστηρίου, η Κοινότητα επιθυμεί να περιλάβει στη συμβιβαστική προσφορά της μία κατ' αποκοπή συμμετοχή στις δαπάνες της αμοιβής των δικηγόρων που προσέλαβαν οι παραγωγοί- ότι, ως εκ τούτου, δεν μπορεί παρά να οριοθετήσει αυστηρά το δικαίωμα της απόδοσης και να περιορίσει αυτό σε αντικειμενικά ορθολογικούς αριθμούς-

ότι ενδείκνται να προβλεφθεί, για την εξόφληση κάθε υπολοίπου, ένα ενιαίο κείμενο για το σύνολο της Κοινότητας, με την επιφύλαξη του δικαιώματος της Επιτροπής να προσαρμόζει τους όρους του για ένα κράτος μέλος εάν αυτό είναι αναγκαίο-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης, Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι δαπάνες στις οποίες υποβλήθηκε ο παραγωγός για την πληρωμή της αμοιβής του δικηγόρου που προσέλαβε και ο οποίος προέβη, σε διαβήματα, εξ ονόματός του και για λογαριασμό του, ενώπιον των Ευρωπαϊκών Οργάνων, αποδίδονται κατ' αποκοπή μέχρι του 0,5 % του ποσού της αποζημιώσεως που αναφέρεται στο άρθρο 5 του κανονισμού (ΕΟΚ) αριθ. 2187/93 με ελάχιστο ποσό 500 Ecu.

Η απόδοση πραγματοποιείται από την αρμόδια αρχή μετά από αίτηση του παραγωγού και με προσκόμιση της απόδειξης αμοιβής του δικηγόρου.

Εντούτοις, το ποσό που καταβάλλεται στον παραγωγό δεν μπορεί να είναι ανώτερο από το ποσό που εμφαίνεται στην απόδειξη αμοιβής του δικηγόρου και κάθε παραγωγός μπορεί να απαιτήσει την αμοιβή ενός μόνο δικηγόρου.

Άρθρο 2

Η αρμόδια αρχή εξακριβώνει, ότι η απόδειξη της αμοβής του δικηγόρου του παραγωγού:

- αφορά δαπάνες σχετικές με υπηρεσίες που προσέφερθηκαν πριν από τις 5 Αυγούστου 1992,

- φέρει ημερομηνία προγενέστερη από την ημερομηνία δημοσιεύσεως του παρόντος κανονισμού.

Εφόσον δεν πληρούνται οι εν λόγω προϋποθέσεις, η αίτηση του παραγωγού απορρίπτεται.

Άρθρο 3

Για την εφαρμογή του παρόντος κανονισμού, δεν θεωρείται ως δικηγόρος τον οποίον προσέβαλε ο παραγωγός ένας οργανισμός ο οποίος προσέφερε τις υπηρεσίες του έναντι μόνο πληρωμής μιας συνδρομής.

Άρθρο 4

Η αρμόδια αρχή αναγράφει και περιλαμβάνει το κατ' αποκοπή ποσό που αναφέρεται στο άρθρο 1 στην προσφορά αποζημιώσεως που παρουσιάζει στον παραγωγό.

Στο εν λόγω ποσό εφαρμόζονται επίσης τα άρθρα 12 και 13 του κανονισμού (ΕΟΚ) αριθ. 2187/93.

Άρθρο 5

Η απόδειξη παραιτήσεως από τη διεκδίκηση κάθε υπολοίπου που αναφέρεται στο άρθρο 14 του κανονισμού (ΕΟΚ) αριθ. 2187/93 παρέχεται χρησιμοποιώντας το τυπικό υπόδειγμα που εμφαίνεται στο παράρτημα.

Η Επιτροπή μπορεί να αποφασίσει να προσαρμόσει για ένα κράτος μέλος το τυπικό υπόδειγμα μετά από αίτηση αυτού του κράτους μέλους προκειμένου να ανταποκριθεί στις ιδιαιτερότητες των εθνικών διατάξεων που εφαρμόζονται επί του θέματος.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Σεπτεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 196 της 5. 8. 1993, σ. 6.

ΠΑΡΑΡΤΗΜΑ

Ελήφθη στις ......... 1993

Σφραγίδα και υπογραφή της αρμόδιας αρχής

Απόδειξη παραιτήσεως από τη διεκδίκηση κάθε υπολοίπου που προβλέπεται στο άρθρο 14 του κανονισμού (ΕΟΚ) αριθ. 2187/93 Ο υπογραφόμενος, ................................, δηλώνω δια της παρούσης ότι η προσφορά αποζημιώσεως που έγινε στις ................................. και αφορά το ποσό των ................................. γίνεται πλήρως αποδεκτή ικανοποιώντας οποιαδήποτε αξίωσή μου κατά των ευρωπαϊκών οργάνων για τη ζημία που υπέστησαν εκ του γεγονότος της συμμετοχής μου στο καθεστώς της μη εμπορίας/μετατροπής που άνοιξε από τον κανονισμό (ΕΟΚ) αριθ. 1078/77 του Συμβουλίου (1), και ότι, παραιτούμαι ρητώς από οποιαδήποτε παρούσα ή μελλοντική αξίωση επ' αυτού εκ μέρους του ή εκ μέρους των ενδεχομένως εξ εμού ελκόντων δικαιώματα. ,

Υπογραφή

Αξιοσημείωτο: Η μη αποδοχή της προσφοράς εντός προθεσμίας δύο μηνών, που υπολογίζεται από τη λήψης της, δεν δεσμεύει μελλοντικώς τα ενδιαφερόμενα κοινοτικά όργανα.

(1) ΕΕ αριθ. L 131 της 26. 5. 1977, σ. 1.